open-index/open-wikipedia-markdown huggingface dataset:
সারায় গার্সিয়া

**সারায় গার্সিয়া গার্সিয়া** হলেন একজন স্পেনীয় পেশাদার ফুটবলার, যিনি মাদ্রিদ সিএফএফের হয়ে একজন মধ্যমাঠের খেলোয়াড় হিসেবে খেলেন। তিনি এরপূর্বে ১৯৯৭–২০১০ পর্যন্ত এডি তোরেয়োন-এ খেলেছেন; তিনি উক্ত ক্লাবের প্রতিষ্ঠাকালীন সদস্য ছিলেন।

তিনি ২০০৭ ফিফা নারী বিশ্বকাপ এবং ২০০৯ উয়েফা নারী ইউরোয় স্পেন জাতীয় দলের একজন সদস্য ছিলেন।

## সম্মাননা
### ক্লাব
;রায়ো ভায়েকানো
*প্রিমেরা দিভিসিওন (১): ২০১০–১১

;মাদ্রিদ সিএফএফ
*সেহুন্দা দিভিসিওন (১): ২০১৬–১৭

## তথ্যসূত্র

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রায়ো ভায়েকানো ফেমেনিনোর খেলোয়াড়
বিষয়শ্রেণী:নারী ফুটবল মধ্যমাঠের খেলোয়াড়
বিষয়শ্রেণী:২১শ শতাব্দীর স্পেনীয় নারী
বিষয়শ্রেণী:স্পেনীয় নারী ফুটবলার
বিষয়শ্রেণী:মাদ্রিদের ফুটবলার
আলবা মেয়াদো

**আলবা মেয়াদো মার্তিনেজ** হলেন একজন স্পেনীয় পেশাদার ফুটবলার, যিনি মাদ্রিদ সিএফএফের হয়ে একজন আক্রমণভাগের খেলোয়াড় হিসেবে খেলেন। তিনি ২০১১–১২ উয়েফা নারী চ্যাম্পিয়নস লিগে খেলেছেন।

## তথ্যসূত্র

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আতলেতিকো মাদ্রিদ ফেমেনিনোর খেলোয়াড়
বিষয়শ্রেণী:রায়ো ভায়েকানো ফেমেনিনোর খেলোয়াড়
বিষয়শ্রেণী:নারী ফুটবল আক্রমণভাগের খেলোয়াড়
বিষয়শ্রেণী:স্পেনীয় নারী ফুটবলার
বিষয়শ্রেণী:মাদ্রিদের ফুটবলার
কাজী কেরামত আলী

**কাজী কেরামত আলী** (জন্ম: ২২ এপ্রিল ১৯৫৪) বাংলাদেশের একজন রাজনীতিবিদ ও রাজবাড়ী-১ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## প্রাথমিক জীবন
কাজী কেরামত আলী ১৯৫৪ সালে ২২ এপ্রিল রাজবাড়ী জেলার হাসপাতাল রোডের সজ্জনকান্দার বাসায় জন্মগ্রহণ করেন। তাঁর পিতার কাজী হেদায়েত হোসেন ছিলেন গণপরিষদ সদস্য। মাতার নাম মনাক্কা বেগম। তিনি রাজবাড়ী সরকারি কলেজ থেকে উচ্চ মাধ্যমিক এবং ঢাকা বিশ্ববিদ্যালয় থেকে বি.কম (অনার্স) ও এম.কম ডিগ্রি লাভ করেন। তার স্ত্রী রেবেকা সুলতানা সাজু। তাদের একমাত্র কন্যা কানিজ ফাতেমা চৈতি।

## রাজনৈতিক জীবন
তিনি ১৯৯০ সাল থেকে বর্তমান পর্যন্ত রাজবাড়ী জেলার বাংলাদেশ আওয়ামী লীগের সাধারণ সম্পাদক হিসেবে দায়িত্ব পালন করছেন।

তিনি ১৯৯২ সালে ৫ম জাতীয় সংসদে বাংলাদেশ আওয়ামী লীগের মনোনয়ন নিয়ে রাজবাড়ী-১ আসনের উপ-নির্বাচনে সংসদ সদস্য নির্বাচিত হন। এই সংসদে তিনি ডাক, তার ও টেলিযোগাযোগ মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন।

১২ জুন ১৯৯৬ সালে তিনি ৭ম জাতীয় সংসদে বাংলাদেশ আওয়ামী লীগের মনোনয়ন নিয়ে রাজবাড়ী-১ আসনে দ্বিতীয় বার জাতীয় সংসদ সদস্য নির্বাচিত হন। এই সংসদে তিনি দুর্যোগ ব্যবস্থাপনা ও ত্রাণ মন্ত্রণালয় সম্পর্কিত স্থায়ী কমিটির ও মহিলা ও শিশু বিষয়ক মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন।

২০০৮ সালে তিনি ৯ম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে রাজবাড়ী-১ আসনে তৃতীয় বার জাতীয় সংসদ সদস্য নির্বাচিত হন। এই সংসদে তিনি সংস্কৃতি বিষয়ক মন্ত্রণালয় সম্পর্কিত স্থায়ী কমিটির সভাপতি এবং জাতীয় সংসদের গ্রন্থাগার কমিটির সদস্য হিসেবে দায়িত্ব পালন করেন।

২০১৪ সালে ১০ম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে রাজবাড়ী-১ আসনে জাতীয় চতুর্থ বার সংসদ সদস্য নির্বাচিত হন। দশম জাতীয় সংসদে সরকারি প্রতিশ্রম্নতি সম্পর্কিত স্থায়ী কমিটির সভাপতি এবং সংস্কৃতি বিষয়ক মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন।

২০১৮ সালের একাদশ জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে রাজবাড়ী-১ আসনে জাতীয় পঞ্চম বার সংসদ সদস্য নির্বাচিত হন। একাদশ জাতীয় সংসদে তিনি শিক্ষা মন্ত্রণালয়ের প্রতিমন্ত্রীর দায়িত্ব পালন করেন।

২০২৪ সালের দ্বাদশ জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে রাজবাড়ী-১ আসনে জাতীয় ষষ্ঠ বার সংসদ সদস্য নির্বাচিত হন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

## তথ্যসূত্র

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:রাজবাড়ী জেলার রাজনীতিবিদ
বিষয়শ্রেণী:শেখ হাসিনার তৃতীয় মন্ত্রিসভার সদস্য
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রাজবাড়ীর ব্যক্তি
সামাজিক লিঙ্গ

**সামাজিক লিঙ্গ** হলো নারীত্ব ও পুরুষত্ব সংক্রান্ত ও এদের মধ্যস্থিত পার্থক্যকারী বৈশিষ্ট্যসমুহের সীমা। বিভিন্ন প্রাসঙ্গিক দৃষ্টিকোণের উপর ভিত্তি করে উক্ত বৈশিষ্ট্যগুলোতে জৈবিক লিঙ্গ (নারী, পুরুষ কিংবা আন্তঃলিঙ্গ প্রকরণে অন্তর্ভুক্ত হওয়ার অবস্থা), যৌনতা-ভিত্তিক সামাজিক কাঠামো (লিঙ্গ ভূমিকা) বা লিঙ্গ পরিচয় অন্তর্ভুক্ত থাকতে পারে। ঐতিহ্যগতভাবে, যে সকল লোক মানুষকে পুরুষ বা নারী হিসেবে  চিহ্নিত করে অথবা পুরুষ বা স্ত্রী লিঙ্গের সর্বনাম ব্যবহার করে তারা সাধারণত লিঙ্গ দ্বৈততার একটি পদ্ধতি ব্যবহার করে থাকে, আর যারা এ সকল শ্রেণীর বাইরে থাকে তাদের জন্য অন্তর্ভুক্তিমূলক বিস্তৃত পরিভাষা হিসেবে অদ্বৈত (নন-বাইনারি) বা অ-বিষমকামী (জেন্ডারকুইয়ার বা কুইয়ার) নামক পরিভাষা ব্যবহার করা হয়। কিছু সংস্কৃতিতে নির্দিষ্ট কিছু লিঙ্গ ভূমিকা আছে, যেগুলো নারী কিংবা পুরুষ হতে আলাদা, যেমন দক্ষিণ এশিয়ার হিজড়া জনগোষ্ঠী। এদেরকে প্রায়শই তৃতীয় লিঙ্গ হিসেবে নির্দেশ করা হয়।

## তথ্যসূত্র

## গ্রন্থপঞ্জি
*
*
*
*

## বহিঃসংযোগ

*GenPORT: Your gateway to gender and science resources
*Gender in Agriculture Sourcebook

বিষয়শ্রেণী:জীববিজ্ঞান

বিষয়শ্রেণী:মূল বিষয়ের নিবন্ধ
বিষয়শ্রেণী:সমাজবৈজ্ঞানিক তত্ত্ব
বিষয়শ্রেণী:নারীবাদ
বিষয়শ্রেণী:এলজিবিটিকিউ
লিয়াকত হোসেন খোকা

**লিয়াকত হোসেন খোকা** (জন্ম: ৩১ ডিসেম্বর ১৯৬৪) বাংলাদেশের জাতীয় আসন নং-২০৬, নারায়ণগঞ্জ-৩ (সোনারগাঁও) আসনের সাবেক সংসদ সদস্য। তিনি ২০১৪ সালের ০৫ই জানুয়ারী জাতীয় পার্টি থেকে তিনি প্রথম বার জাতীয় সংসদ সদস্য হিসেবে নির্বাচিত হয়েছেন। ২০১৮ সালে জাতীয় পার্টি থেকে ২য় বারের মতো তিনি জাতীয় সংসদ সদস্য নির্বাচিত হয়ে  দশম জাতীয় সংসদে তিনি বিদ্যুৎ, জ্বালানি ও খনিজ সম্পদ মন্ত্রণালয় সম্পর্কিত সংসদীয় স্থায়ী কমিটির সদস্য এবং একাদশতম জাতীয় সংসদে তিনি বাণিজ্য মন্ত্রণালয় সম্পর্কিত সংসদীয় স্থায়ী কমিটির সদস্য হিসেবে দায়িত্ব পালন করেছেন।

## জন্ম ও শিক্ষাজীবন
জনাব লিয়াকত হোসেন খোকার পৈতৃক আদি বাড়ি নারায়ণগঞ্জ জেলার সোনারগাঁও উপজেলার মোগরাপাড়া ইউনিয়নের হাবিবপুর গ্রামে। শিশুকাল থেকেই তিনি পিতা-মাতার সাথে নারায়ণগঞ্জ সদর উপজেলার আমলাপাড়া কে বি সাহা রোড এলাকায় বসবাস শুরু করেন।

## কর্মজীবন

লিয়াকত হোসেন খোকা জাতীয় পার্টির রাজনীতির সঙ্গে সক্রিয়ভাবে যুক্ত। বর্তমানে তিনি জাতীয় পার্টির প্রেসিডিয়াম সদস্য, অতিরিক্ত মহাসচিব (ঢাকা বিভাগ) দায়িত্ব পালন করছেন। তিনি ২০১৪ সালের ৫ জানুয়ারি ২০৬, নারায়ণগঞ্জ-০৩ (সোনারগাঁও) আসনে তিনি প্রথমবারের মতো সংসদ সদস্য নির্বাচিত হয়েছেন। ২০১৮ সালের ৩০ ডিসেম্বর তিনি দ্বিতীয় বারের মতো ২০৬, নারায়ণগঞ্জ-০৩ (সোনারগাঁও) আসনে সংসদ সদস্য হিসেবে নির্বাচিত হন। ১৯৮২ সালে সফল রাষ্ট্রপতি নতুন বাংলাদেশের রূপকার পল্লীবন্ধু হুসেইন মুহম্মদ এরশাদ প্রতিষ্ঠিত নতুন বাংলা ছাত্র সমাজের মাধ্যমে জাতীয় পার্টিতে তাঁর রাজনীতির পথ চলাশুরু।  অতঃপর জাতীয় পার্টির বিভিন্ন অঙ্গ ও সহযোগী সংগঠনের বিভিন্ন স্তরে দায়িত্ব পালন শেষে ২০০৯-২০১৩ সালে জাতীয় পার্টির ঐতিহ্যবাহী যুব সংগঠন জাতীয় যুব সংহতি কেন্দ্রীয় কমিটির সভাপতি, ২০১৩ হতে ২০২২ সাল পর্যন্ত জাতীয় স্বেচ্ছাসেবক পার্টি কেন্দ্রীয় কমিটির আহ্বায়ক এবং সভাপতি হিসেবে দায়িত্ব পালন করেন।

তারার স্ত্রীর নাম ডালিয়া লিয়াকত। তিনি লাবিবা হোসাইন আদ্রিতা নামক এক কন্যা সন্তানের জনক।

## তথ্যসূত্র

*

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:নারায়ণগঞ্জ জেলার রাজনীতিবিদ
নজরুল ইসলাম বাবু (দ্ব্যর্থতা নিরসন)

**নজরুল ইসলাম বাবু** নামটি নিম্নের ব্যক্তিবর্গকে নির্দেশ করতে পারে:
* মোঃ নজরুল ইসলাম বাবু (রাজনীতিবিদ) (রাজনীতিবিদ), বাংলাদেশের সংসদ সদস্য
* নজরুল ইসলাম বাবু (গীতিকার), জাতীয় চলচ্চিত্র পুরস্কার (বাংলাদেশ) প্রাপ্ত গীতিকার
নজরুল ইসলাম বাবু (রাজনীতিবিদ)

**মো: নজরুল ইসলাম বাবু** (জন্ম: ১০ মার্চ ১৯৬৭) বাংলাদেশের নারায়ণগঞ্জ-২ (আড়াইহাজার) আসনের সাবেক সংসদ সদস্য। তিনি ২০০৮ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হন। তাছাড়া তিনি বাংলাদেশ ছাত্রলীগ-এর সাবেক সাধারণ সম্পাদক ছিলেন ও ঢাকা মহানগর দক্ষিণ ছাত্রলীগের সভাপতি দায়িত্ব পালন করেন । তিনি জাতীয় সংসদের সাবেক হুইপ।

## জন্ম ও শিক্ষাজীবন
নজরুল ইসলাম বাবুর পৈতৃক বাড়ি নারায়ণগঞ্জ জেলার আড়াইহাজার উপজেলার দুপ্তারা ইউনিয়নের অন্তর্গত বাজবী মৌলভী বাড়ী এলাকায়। তিনি জগন্নাথ কলেজ (বর্তমানে জগন্নাথ বিশ্ববিদ্যালয়) থেকে রাষ্ট্রবিজ্ঞানে স্নাতকোত্তর পাশ করেছেন।

## কর্মজীবন
পেশায় ব্যবসায়ী নজরুল ইসলাম বাবু রাজনীতির সঙ্গে সক্রিয় ভাবে যুক্ত আছেন। তিনি টানা চতুর্থবারের মতো সংসদ সদস্য নির্বাচিত হয়েছেন।
নজরুল ইসলাম বাবুর শ্বশুর নরসিংদী জেলা আওয়ামীলীগের সাবেক সভাপতি এবং নরসিংদী জেলা পরিষদের সাবেক চেয়ারম্যান মরহুম এডভোকেট আসাদুজ্জামান মিয়া।

## ব্যক্তিগত জীবন
দাম্পত্য জীবনে নজরুল ইসলাম বাবুর স্ত্রী আড়াইহাজার উপজেলার স্বাস্থ্য কর্মকর্তা ডা: সায়েমা ইসলাম ইভা। তিনি এক পুত্র সন্তানের বাবা।

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নারায়ণগঞ্জ জেলার রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
রাজিউদ্দিন আহমেদ রাজু

**রাজিউদ্দিন আহমেদ রাজু** (জন্ম: ৯ ডিসেম্বর ১৯৪৪) বাংলাদেশের নরসিংদী-৫ আসনের সাবেক সংসদ সদস্য। তিনি ১৯৯৬, ২০০১, ২০০৮, ২০১৪, ২০১৮ ও ২০২৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছিলেন। তিনি ডাক ও টেলিযোগাযোগ মন্ত্রণালয় এবং শ্রম ও কর্মসংস্থান মন্ত্রণালয়ের মন্ত্রীর দায়িত্ব পালন করেছেন।
তিনি জগন্নাথ কলেজ (বর্তমান বিশ্ববিদ্যালয়) এর দুই বার এর ভিপি ছিলেন এবং ৬ দফা আন্দোলন এর অগ্রনায়ক ছিলেন। ৭০ এর সাধারণ পরিষদ নির্বাচনে জয়ী হয়েছিলেন।

## জন্ম ও শিক্ষাজীবন
রাজিউদ্দিন আহমেদের পৈতৃক বাড়ি নরসিংদী জেলার রায়পুরা উপজেলার আদিয়াবাদ দক্ষিণপাড়া এলাকায়। তিনি স্নাতক পাশ করেছেন।

## কর্মজীবন
পেশায় ব্যবসায়ী রাজিউদ্দিন আহমেদ রাজনীতির সঙ্গে সক্রিয়ভাবে যুক্ত আছেন। তিনি সপ্তমবারের মতো সংসদ সদস্য নির্বাচিত হয়েছেন।

## তথ্যসূত্র

বিষয়শ্রেণী:১৯৪৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:নরসিংদী জেলার রাজনীতিবিদ
বিষয়শ্রেণী:শেখ হাসিনার দ্বিতীয় মন্ত্রিসভার সদস্য
সিরাজুল ইসলাম মোল্লা

**সিরাজুল ইসলাম মোল্লা** (জন্ম: ১ জুলাই ১৯৫৭) হলেন বাংলাদেশের একজন রাজনীতিবিদ ও শিল্পপতি। তিনি নরসিংদী-৩ আসনের সাবেক সংসদ সদস্য।

## প্রাথমিক জীবন
মো: সিরাজুল ইসলামের জন্ম ১ জুলাই ১৯৫৭ সালে পৈতৃক বাড়ি নরসিংদীর শিবপুরের মাছিমপুরের বাজনাব গ্রামে।

## কর্মজীবন
সিরাজুল ইসলাম মোল্লা প্রাইম ব্যাংকের উদ্যোক্তা পরিচালক ও নির্বাহী কমিটির চেয়ারম্যান।

তিনি চায়না-বাংলা সিরামিক ইন্ডাস্ট্রীজ লিঃ, বেঙ্গল টাইগার সিমেন্ট ইন্ডাস্ট্রীজ লিঃ, বাজনাবো টেক্সটাইল মিল্স লিঃ ও ইউনাইটেড শিপিং লাইন্স লিঃ এর ব্যবস্থাপনা পরিচালক।

এছাড়াও তিনি ঢাকা স্টক এক্সচেঞ্জ লিমিটেডের সদস্য।

বাংলাদেশ সিরামিক ম্যানুফ্যাকচারার্স অ্যান্ড এক্সপোর্টার্স অ্যাসোসিয়েশনের (বিসিএমইএ) তিনি সভাপতি।

## রাজনৈতিক জীবন
সিরাজুল ইসলাম মোল্লা বাংলাদেশ আওয়ামী যুবলীগের প্রেসিডিয়াম সদস্য ও নরসিংদী জেলা আওয়ামীলীগের সহ সভাপতি।

শেখ রাসেল জাতীয় শিশু কিশোর পরিষদের তিনি উপদেষ্টা।

তিনি ৫ জানুয়ারি ২০১৪ সালের দশম জাতীয় সংসদ নির্বাচনে স্বতন্ত্র প্রার্থী হিসেবে নরসিংদী-৩ থেকে সংসদ সদস্য মনোনীত হন।

২০১৮ সালের একাদশ জাতীয় সংসদ নির্বাচনে স্বতন্ত্র প্রার্থী হিসেবে নরসিংদী-৩ থেকে তিনি পরাজিত হন।

২০২৪ সালের দ্বাদশ জাতীয় সংসদ নির্বাচনেও তিনি স্বতন্ত্র প্রার্থী হিসেবে নরসিংদী-৩ থেকে সংসদ সদস্য মনোনীত হন।

## হত্যা মামলা
সিরাজুল ইসলাম মোল্লা ও তার তাজুল ইসলাম মেল্লার বিরুদ্ধে ৬ জানুয়ারি ২০১৯ সালে শিবপুর মডেল থানায় একটি হত্যা মামলা দায়ের করা হয়।

## পারিবারিক জীবন
সিরাজুল ইসলাম মোল্লার স্ত্রী ফেরদৌসী ইসলাম উপজেলা মহিলা আওয়ামীলীগের সভাপতি ও কেন্দ্রীয় কমিটির সদস্য।

তার দুই ছোট ভাই যথাক্রমে সামসুল ইসলাম মোল্লা জেলা যুবলীগের সহ সভাপতি ও মাহবুবুল আলম মোল্লা তাজুল উপজেলা যুবলীগের সভাপতি

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:নরসিংদী জেলার রাজনীতিবিদ
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদের স্বতন্ত্র সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
মাদ্রিদ সিএফএফ

**মাদ্রিদ ক্লাব দে ফুতবল ফেমেনিনো** (; *মাদ্রিদ নারী ফুটবল ক্লাব*) হল মাদ্রিদের নারীদের ফুটবল ভিত্তিক ক্লাব, যারা বর্তমানে প্রিমেরা দিভিসিওনে খেলেন।

## ইতিহাস
২০১০ সালে, আলফ্রেদো উয়োয়া দ্বারা মাদ্রিদ সিএফএফ প্রতিষ্ঠিত হয়। রিয়াল মাদ্রিদ ফুটবল ক্লাবের প্রতি সম্মান প্রদর্শন করে তারা সাদা জার্সি পরিধান করে, যদিও এই ক্লাবের সাথে রিয়াল মাদ্রিদের কোন সম্পর্ক নেই। মিডিয়া প্রকাশ করে যে, ২০১৪ সালে রিয়াল মাদ্রিদ এই ক্লাবের সকল দায়িত্ব গ্রহণ করে, কিন্তু পরবর্তীতে তা ভিত্তিহীন প্রমাণিত হয়।

২০১৩ সালে, আঞ্চলিক লীগে প্রায় ৩ মৌসুম খেলার পর, মাদ্রিদ সিএফএফ সেহুন্দা দিভিসিওনে অভিষেক করে। ৪ বছর পর, এই ক্লাব প্রথমবারের মতো প্রিমেরা দিভিসিওনে উন্নিত হয়। এই উন্নতির পর, এই ক্লাব তাদের ঘরোয়া স্টেডিয়াম সান সেবাস্তিয়ান দে লোস রেয়েসের এস্তাদিও মাতাপিনিয়োনেরাসে স্থানান্তর করে।

## মৌসুমভিত্তিক ফলাফল

## বর্তমান দল


## তথ্যসূত্র

## বহিঃসংযোগ
* অফিসিয়াল ওয়েবসাইট 
* লা লিগার অফিসিয়াল ওয়েবসাইটে মাদ্রিদ সিএফএফ
* 

বিষয়শ্রেণী:স্পেনে নারী ফুটবল ক্লাব
বিষয়শ্রেণী:মাদ্রিদের ফুটবল ক্লাব
বিষয়শ্রেণী:২০১০-এ স্পেনে প্রতিষ্ঠিত
বিষয়শ্রেণী:২০১০ সালে প্রতিষ্ঠিত ফুটবল ক্লাব
বিষয়শ্রেণী:প্রিমেরা দিভিসিওনের (নারী) ক্লাব

বিষয়শ্রেণী:২০১০-এ প্রতিষ্ঠিত ফুটবল ক্লাব
কামরুল আশরাফ খান

**কামরুল আশরাফ খান** (জন্ম: ১ জানুয়ারি ১৯৬০) বাংলাদেশের নরসিংদী-২ আসনের সংসদ সদস্য। তিনি ২০১৪ সালে স্বতন্ত্র প্রার্থী হিসেবে সংসদ সদস্য হিসেবে নির্বাচিত হয়েছেন। 

## জন্ম ও শিক্ষাজীবন
কামরুল আশরাফ খান পোটনের পৈতৃক বাড়ি নরসিংদী জেলার পলাশ উপজেলার বাড়ী সদর রোড এলাকায়।

## কর্মজীবন
পেশায় ব্যবসায়ী কামরুল আশরাফ খান রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন।

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:নরসিংদী জেলার রাজনীতিবিদ
বিষয়শ্রেণী:বাংলাদেশের স্বতন্ত্র রাজনীতিবিদ
বিষয়শ্রেণী:বাংলাদেশে ব্যবসা
বিষয়শ্রেণী:নরসিংদী জেলার ব্যক্তি
পিসি লিনাক্স ওএস

**পিসি লিনাক্স ওএস** (), সংক্ষেপে পিসিলস, কেডিই প্লাজমা ডেস্কটপকে ডিফল্ট ব্যবহারকারী ইন্টারফেস হিসাবে ব্যবহার করা একটি ফ্রি ও ওপেন সোর্স লিনাক্স ডিস্ট্রিবিউশন। এটার মূল লক্ষ্য ব্যক্তিগত কম্পিউটারে সহজ ব্যবহারযোগ্যতা।

## বৈশিষ্ট্য
পিসি লিনাক্স ওএস ডেস্কটপ কম্পিউটিঙের উপর গুরুত্বারোপ করে, বিশেষত বাসা বা ছোটখাটো ব্যবসায় পরিবেশের জন্যে। তবে অধিকাংশ সার্ভারের জন্যে প্যাকেজ থাকলেও, সেদিকে তুলনামূলক কম গুরুত্ব দেয় পিসি লিনাক্স ওএস।

পিসি লিনাক্স ওএস লাইভ সিডি হিসাবে ডিস্ট্রিবিউট করা হয়, যেটি লোকাল হার্ড ডিস্ক ড্রাউভ অথবা ইউএসবি ফ্ল্যাশ ড্রাইভেও ইন্সটল করা যায়। ২০০৯.১ সংস্করণ থেকে, লাইভ ইউএসবি তৈরির জন্যে, একটি ইউএসবি ইন্সটলার প্রদান করা হয়, যেখানে ইচ্ছে হলে ব্যবহারকারীর কনফিগারেশন ও ব্যক্তিগত তথ্য সংরক্ষণ করা যায়। ইউনেটবুটইন ব্যবহার করে পিসি লিনাক্স ওএসের পুরোনো সংস্করণেরও লাইভ ইউএসবি তৈরি করা যায়। পর্যাপ্ত র‍্যাম থাকলে পুরো সিডিই শুধু মেমরি থেকে চালানো যাবে। প্যাকেজ যোগ, বিয়োগ ও হালনাগাদ করতে সিন্যাপটিক প্যাকেজ ম্যানেজারের সাথে সাথে পিসি লিনাক্স ওএস এপিটি-ভিত্তিক এপিটি-আরপিএম প্যাকেজ ম্যানেজার ব্যবহার করে। পর্যাপ্ত মেমরি ও সক্রিয় নেট সংযোগ থাকলে, লাইভ সিডি প্যাকেজ হালনাগাদও করতে পারে। সফটওয়্যারে রিমাস্টারে বিশেষ গুরুত্বারোপের দরুন পিসি লিনাক্স ওএসে মাইলাইভসইডি টুল ব্যবহার করে যে কেউ তার নিজের মত লাইভ সিডি বানাতে পারবে।


File:pclinuxos_fullmonty_desktop1.png|ইন্টারনেট
File:pclinuxos_fullmonty_desktop2.png|অফিস
File:pclinuxos_fullmonty_desktop3.png|গেম
File:pclinuxos_fullmonty_desktop4.png|মাল্টিমিডিয়া
File:pclinuxos_fullmonty_desktop5.png|গ্রাফিক্স
File:pclinuxos_fullmonty_desktop6.png|সিস্টেম


## তথ্যসূত্র

বিষয়শ্রেণী:কেডিই
বিষয়শ্রেণী:লিনাক্স ডিস্ট্রিবিউশন
বিষয়শ্রেণী:সিস্টেমডি ছাড়া লিনাক্স ডিস্ট্রিবিউশনসমূহ
বিষয়শ্রেণী:লাইভ সিডি
বিষয়শ্রেণী:লাইভ ইউএসবি
বিষয়শ্রেণী:আরপিএম-ভিত্তিক লিনাক্স ডিস্ট্রিবিউশন
কাতার এয়ারওয়েজ

## সূচনা
**কাতার এয়ারওয়েজ কোম্পানি Q.C.S.C.** (, *আল কাতারিয়া*), ১৯৯৩ সালে প্রতিষ্ঠিত হওয়ার পর থেকে **কাতার এয়ারওয়েজ** হিসেবে পরিচালিত হচ্ছে, এটি কাতারের রাষ্ট্র মালিকানাধীন পতাকাবাহী একটি প্রতিষ্ঠান। দোহা কাতার এয়ারওয়েজের সদর দফতর। 

## পরিষেবা
কাতার এয়ারওয়েজ ছয়টি মহাদেশে পরিষেবা প্রদানকারী সর্বকনিষ্ঠ বৈশ্বিক এয়ারলাইনগুলির মধ্যে একটি এবং বিশ্বের দ্রুততম বর্ধনশীল এয়ারলাইনও। প্রতিদিন ১৪০ টিরও বেশি গন্তব্যে তাদের অপারেশন পরিচালিত হয়। সর্বশেষ প্রজন্মের বিমানের একটি বহর এবং দোহার হামাদ আন্তর্জাতিক বিমানবন্দর থেকে পরিষেবা প্রদান করছে। https://skytraxratings.com/airlines/qatar-airways-covid-19-airline-safety-rating

এয়ারক্রাফটগুলো একটি হাব-এবং-স্পোক নেটওয়ার্কের দ্বারা পরিচালিত, যা আফ্রিকা, মধ্য এশিয়া, ইউরোপ, দূর প্রাচ্য, দক্ষিণ এশিয়া, মধ্য প্রাচ্য, উত্তর আমেরিকা, দক্ষিণ আমেরিকা এবং ওশেনিয়া। হামাদ আন্তর্জাতিক বিমানবন্দর।  দুই শতাধিক এরও বেশি উড়োজাহাজের মাধ্যমে এসব যাত্রী সেবা দেওয়া হয়। কাতার এয়ারওয়েজ গ্রুপে ৪৩ হাজারেরও বেশি কর্মকর্তা কর্মচারী আছে। ক্যারিয়ারটি ২৩ অক্টোবর ২০১৩ থেকে ওয়ান ওয়ার্ল্ড জোট এর সদস্য। প্রথম উপসাগরীয় অঞ্চলের ক্যারিয়ারটি তিনটি বিমান সংস্থার সাথে পরিষেবা দেওয়ার জন্য চুক্তিবদ্ধ হয়েছে।

## অর্জন
১৯৯৭ সালে আনুষ্ঠানিক কার্যক্রম শুরু করার পর এয়ারলাইনটি ২০২২ সালে তার ২৫তম বার্ষিকী উদযাপন করছে, কাতার এয়ারওয়েজ সপ্তমবারের মতো আন্তর্জাতিক বিমান পরিবহন রেটিং সংস্থা, স্কাইট্র্যাক্স দ্বারা "এয়ারলাইন অফ দ্য ইয়ার" খেতাব পেয়েছে। শীর্ষস্থানীয় গ্লোবাল এয়ারলাইনটি ওয়ার্ল্ডস বেস্ট বিজনেস ক্লাস, ওয়ার্ল্ডস বেস্ট বিজনেস ক্লাস লাউঞ্জ ডাইনিং এবং মধ্যপ্রাচ্যের সেরা এয়ারলাইন সহ তিনটি অতিরিক্ত পুরস্কার গ্রহণ করেছে। কাতার এয়ারওয়েজকে ২০১১, ২০১২, ২০১৫, ২০১৭, ২০১৯, ২০২১ এবং 2022 সালে 'এয়ারলাইন অফ দ্য ইয়ার' হিসেবে ঘোষণা করা হয়েছে।

## তথ্যসূত্র

বিষয়শ্রেণী:রাষ্ট্রায়ত্ত বিমান পরিবহন সংস্থা
হরিহরপাড়া বিধানসভা কেন্দ্র

**হরিহরপাড়া  (বিধানসভা কেন্দ্র)** ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৭৩ নং হরিহরপাড়া বিধানসভা কেন্দ্রটি হরিহরপাড়া সমষ্টি উন্নয়ন ব্লক এবং ছাইঘাড়ি এবং মদনপুর গ্রাম পঞ্চায়েত গুলি বহরমপুর সমষ্টি উন্নয়ন ব্লক এর অন্তর্গত।

হরিহরপাড়া বিধানসভা কেন্দ্রটি ১১ নং মুর্শিদাবাদ লোকসভা কেন্দ্রের অন্তর্গত।
## বিধানসভার বিধায়ক

|২০২১||||নিয়ামত শেখ||সর্বভারতীয় তৃণমূল কংগ্রেস
|}

## নির্বাচনী ফলাফল
### ২০১৬
২০১৬ সালের নির্বাচনে, তৃণমূল কংগ্রেসের নিয়ামত শেখ তার নিকটতম প্রতিদ্বন্দ্বী কংগ্রেসের আলমগীর মীরকে পরাজিত করেন।

 

### ২০১১
২০১১ সালের নির্বাচনে, সিপিআই (এম) এর ইনসার আলি বিশ্বাস তার নিকটতম প্রতিদ্বন্দ্বী তৃণমূল কংগ্রেস নিয়ামত শেখকে পরাজিত করেন।

### ১৯৭৭-২০০৬
২০০৬ সালের বিধানসভা নির্বাচনে, সিপিআই (এম) -এর ইনসার আলি বিশ্বাস হরিহরপাড়া কেন্দ্র থেকে জয়লাভ করেন নিকটবর্তী প্রতিদ্বন্দ্বী কংগ্রেসের নিয়ামত শেখকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। নির্দলের নিয়ামত শেখ ২০০১ সালে সিপিআই (এম) -এর নিজামউদ্দিনকে পরাজিত করেন।  সিপিআই (এম) -এর মোজাম্মেল হক ১৯৯৬ সালে কংগ্রেসের মান্নান হোসেনকে, ১৯৯১ সালে কংগ্রেসের খানারুল হোসেনকে এবং ১৯৮৭ সালে কংগ্রেসের শেখ ইমাজউদ্দিনকে পরাজিত করেন।  কংগ্রেসের শেখ ইমাজউদ্দিন ১৯৮২ সালে সিপিআই (এম) -এর মোজাম্মেল হককে পরাজিত করেন এবং ১৯৭৭ সালে  এসইউসি'র আবু রাইহান বিশ্বাসকে পরাজিত করেন।

### ১৯৫১-১৯৭২
এসইউসি'র আবু রাইহান বিশ্বাস ১৯৭২ সালে জয়ী হন। নির্দলের আফতাবউদ্দিন আহমেদ ১৯৭১ সালে জয়ী হন। প্রগ্রেসিভ মুসলিম লীগের আফতাবউদ্দিন আহমেদ ১৯৬৯ সালে জয়ী হন। ১৯৬৭ সালে কংগ্রেসের এস.আহমেদ জয়ী হন। কংগ্রেসের আব্দুল লতিফ ১৯৬২ সালে জয়ী হন। কংগ্রেসের হাজী এ. আহমেদ ১৯৫৭ সালে এবং স্বাধীন ভারতের প্রথম নির্বাচন ১৯৫১ সালে জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:মুর্শিদাবাদ জেলার রাজনীতি
সনি মারাঠি

**সনি মারাঠি** হল একটি মারাঠি সাধারণ বিনোদনমূলক টেলিভিশন চ্যানেল। এই চ্যানেলটি সনি পিকচার্স নেটওয়ার্কের অধীনস্থ একটি চ্যানেল।

## তথ্যসূত্র

বিষয়শ্রেণী:সনি এন্টারটেইনমেন্ট টেলিভিশন
বিষয়শ্রেণী:মারাঠি ভাষার টেলিভিশন চ্যানেল
বিষয়শ্রেণী:মুম্বইয়ের টেলিভিশন স্টেশন
বিষয়শ্রেণী:মহারাষ্ট্রের গণমাধ্যম
বিষয়শ্রেণী:সনি পিকচার্স নেটওয়ার্ক ইন্ডিয়া
বিষয়শ্রেণী:২০১৮-এ প্রতিষ্ঠিত টেলিভিশন চ্যানেল ও স্টেশন
২০১৮ আন্তর্জাতিক চ্যাম্পিয়নস কাপ

**২০১৮ [[আন্তর্জাতিক চ্যাম্পিয়নস কাপ]]** (অথবা আইসিসি) ছিল প্রীতি ফুটবল ম্যাচের ক্রমের ৬ষ্ঠ আসর। এই আসরটি ২০১৮ সালের ২০শে জুলাই শুরু হয়েছিল এবং ২০১৮ সালের ১১ই আগস্ট শেষ হয়েছে।

## দলসমূহ
এই প্রতিযোগিতায় সর্বমোট ১৮টি দল প্রতিযোগিতা করেছে। ২০১৮ সালের ১০, ১১, ১২ এবং ১৭ এপ্রিল তারিখে ৪ ধাপে প্রতিযোগী দলসমূহের নাম প্রকাশ করা হয়। ১৮ই জুন তারিখে, এই প্রতিযোগিতায় ওলাঁপিক লিয়োনে সেভিয়ার পরিবর্তে স্থান পায়।

## মাঠসমূহ
২০১৭ সালের ১৩ এবং ১৭ এপ্রিল তারিখে, মূলত ২২টি স্টেডিয়ামে এই আসরের আন্তর্জাতিক চ্যাম্পিয়নস কাপ আয়োজন করার ঘোষণা দেওয়া হয় কিন্তু পরবর্তীতে তা বৃদ্ধি করে ২৩টি করা হয়। এর মধ্যে, ১৫টি স্টেডিয়াম মার্কিন যুক্তরাষ্ট্রে ৭টি ইউরোপে এবং ১টি সিঙ্গাপুরে।

সেভিয়াকে বাদ দেওয়ার পর, ওয়ারশ এবং জুরিখের খেলাগুলো বাতিল করা হয় এবং তার পরিবর্তে লন্ডন এবং ফারো-লোলে-এ ম্যাচগুলো আয়োজন করা হয়। চেলসির দুইটি ম্যাচ গোথেনবার্গ এবং সোলনা হতে যথাক্রমে নিস এবং ডাবলিনে স্থানান্তর করা হয়।

## খেলাসমূহ
২০১৮ সালের ১৭ই এপ্রিল তারিখে, এই প্রতিযোগিতার ম্যাচসমূহের সময়সূচী ঘোষণা করা হয়েছে। সেভিয়ার পরিবর্তে লিওঁর অন্তর্ভুক্তির পর, ম্যাচসমূহের সময়সূচী হালনাগাদ করা হয়েছিল। প্রত্যেক দল ৩টি করে ম্যাচ খেলেছে এবং সর্বমোট ২৭টি ম্যাচ খেলা হয়েছে।

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

## পয়েন্ট টেবিল
The 18 teams are ranked based on results from their three matches, with the best-ranked team being crowned champions. In addition to three points for a win and none for a loss, a penalty shoot-out win is worth two points, while a loss on penalties earns one point.


## মিডিয়া সম্প্রচার

## আরও দেখুন
*২০১৮ নারী আন্তর্জাতিক চ্যাম্পিয়নস কাপ

## তথ্যসূত্র

## বহিঃসংযোগ
*

২০১৮
বিষয়শ্রেণী:২০১৮ সালে আমেরিকান ফুটবল
বিষয়শ্রেণী:২০১৮ সালে সিঙ্গাপুরের ফুটবল
বিষয়শ্রেণী:জুলাই ২০১৮ সালে মার্কিন যুক্তরাষ্ট্রে ক্রীড়া প্রতিযোগিতা
বিষয়শ্রেণী:জুলাই ২০১৮ সালে ইউরোপে ক্রীড়া প্রতিযোগিতা
বিষয়শ্রেণী:জুলাই ২০১৮ সালে এশিয়ায় ক্রীড়া প্রতিযোগিতা
বিষয়শ্রেণী:আগস্ট ২০১৮ সালে মার্কিন যুক্তরাষ্ট্রে ক্রীড়া প্রতিযোগিতা
বিষয়শ্রেণী:আগস্ট ২০১৮ সালে ইউরোপে ক্রীড়া প্রতিযোগিতা
আন্তর্জাতিক চ্যাম্পিয়নস কাপ
২০১৮ পাকিস্তান ক্রিকেট দলের জিম্বাবুয়ে সফর

পাকিস্তান ক্রিকেট দল পাঁচটি একদিনের আন্তর্জাতিক খেলার জন্য জিম্বাবুয়ে সফর করে, যা জুলাই ২০১৮-এ অনুষ্ঠিত হয়। কুইন্স স্পোর্টস ক্লাবে বুলায়েউতে সমস্ত ক্রিকেট ম্যাচ অনুষ্ঠিত হয়, সফরে নির্ধারিত ছিল দুইটি টেস্ট ক্রিকেট, তিনটি একদিনের আন্তর্জাতিক এবং দুইটি টুয়েন্টি২০ আন্তর্জাতিক।

## দলীয় সদস্য

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

### ৫ম ওডিআই

## তথ্যসূত্র

## বহিঃসংযোগ

বিষয়শ্রেণী:২০১৮-এ পাকিস্তানি ক্রিকেট
বিষয়শ্রেণী:২০১৮-এ জিম্বাবুয়ের ক্রিকেট
বিষয়শ্রেণী:২০১৮-এ আন্তর্জাতিক ক্রিকেট প্রতিযোগিতা
বিষয়শ্রেণী:পাকিস্তান ক্রিকেট দলের জিম্বাবুয়ে সফর
মোর্ডেকাই শেরউইন

**মোর্ডেকাই শেরউইন** (; জন্ম: ২৬ ফেব্রুয়ারি, ১৮৫১ - মৃত্যু: ৩ জুলাই, ১৯১০) নটিংহ্যামশায়ারের গ্রিজলে এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও পেশাদার ফুটবলার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ারের প্রতিনিধিত্ব করেছেন। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও ডানহাতে ব্যাটিংয়ের পাশাপাশি ডানহাতে ফাস্ট বোলিংয়ে পারদর্শীতা দেখিয়েছেন তিনি।

## প্রথম-শ্রেণীর ক্রিকেট
মাত্র ৫ ফুট ৯ ইঞ্চি উচ্চতার অধিকারী ছিলেন। ১৮৭৮ থেকে ১৮৯৬ সময়কালে নটিংহ্যামশায়ারের পক্ষে কাউন্টি ক্রিকেটে অংশ নিয়েছেন মোর্ডেকাই শেরউইন। 
১৮৮৭ ও ১৮৮৮ সালে নটিংহ্যামশায়ারের অধিনায়কের দায়িত্বে ছিলেন। ১৮৮৬-৮৭ মৌসুমে ইংল্যান্ড ক্রিকেট দলের সদস্যরূপে অস্ট্রেলিয়া গমন করেন। ঐ সফরে তিনটি টেস্টে অংশগ্রহণ করেছিলেন তিনি।

১৮৯১ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন তিনি।
খেলোয়াড়ী জীবন থেকে অবসর গ্রহণের পর ১৯০১ সাল পর্যন্ত আম্পায়ারের দায়িত্বে ছিলেন। তন্মধ্যে ১৮৯৯ সালে একটি টেস্ট খেলাও পরিচালনা করেছিলেন তিনি।

## ফুটবলে অংশগ্রহণ
টস কাউন্টির পক্ষে গোলরক্ষক হিসেবে খেলতেন। ১০ নভেম্বর, ১৮৮৩ তারিখে কাউন্টির পক্ষে প্রথম ফুটবল খেলতে নামেন। অ্যাথলেটিক নিউজের সম্পাদক জে.এ.এইচ ক্যাটন ছদ্মনামে পরিচিত টিটিরাসের তথ্য অনুযায়ী জানা যায়, শারীরিক কাঠামো বেশ দূর্বলমানের থাকলেও দর্শকদের কাছে বেশ পরিচিত ছিলেন তিনি।

লিগের একটিমাত্র খেলায় অংশ নিয়েছেন মোর্ডেকাই শেরউইন। ১০ নভেম্বর, ১৮৮৮ তারিখে নটিংহামের ট্রেন্ট ব্রিজে অ্যাক্রিংটনের বিপক্ষে খেলেন। ১৮৮৮-৮৯ মৌসুমের এফ.এ. কাপের তিনটি খেলায় অংশ নিয়েছিলেন। সবকটিতেই তার দল জয় পেয়েছিল। ৮ ডিসেম্বর, ১৮৮৮ তারিখে স্টেভলির রিক্রিয়েশন গ্রাউন্ডে আয়োজক দল স্টেভলির বিপক্ষে সর্বশেষ খেলায় অংশ নেন। খেলায় তার দল ৩-১ ব্যবধানে জয় পেয়েছিল।

## ব্যক্তিগত জীবন
আর্থার কোনান ডয়েলের স্মরণীয় চরিত্র শার্লক হোমসকে আংশিকভাবে শেরউইন ও ফ্রাঙ্ক শ্যাকলককে ঘিরে নামকরণ করা হয়েছে বলে জানা যায়।

ব্যক্তিগত জীবনে বিবাহিত মোর্ডেকাই শেরউইনের মেরি, উইলিয়াম, এমা, এলেন, মোর্ডেকাই ও ফ্রেডেরিক নামীয় কমপক্ষে ছয় সন্তানের জনক ছিলেন। ৩ জুলাই, ১৯১০ তারিখে নটিংহামে ৫৯ বছর বয়সে মোর্ডেকাই শেরউইনের জীবনাবসান ঘটে।

## তথ্যসূত্র

## গ্রন্থপঞ্জি
*Catton, J.A.H. ("Tityrus") (2006 reprint of 1926 original). *The Story of Association Football*. Cleethorpes: Soccer Books. .

## বহিঃসংযোগ
* 
* 
*ডন অ্যামব্রোস লিখিত মোর্ডেকাই শেরউইনের সংক্ষিপ্ত জীবনী

বিষয়শ্রেণী:১৮৫১-এ জন্ম
বিষয়শ্রেণী:১৯১০-এ মৃত্যু
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংরেজ টেস্ট ক্রিকেট আম্পায়ার
বিষয়শ্রেণী:ইংরেজ উইকেট-রক্ষক
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:নটিংহ্যামশায়ারের ক্রিকেটার
বিষয়শ্রেণী:নটিংহ্যামশায়ার ক্রিকেট অধিনায়ক
বিষয়শ্রেণী:নর্থ ভার্সাস সাউথের ক্রিকেটার
বিষয়শ্রেণী:প্লেয়ার্সের ক্রিকেটার
বিষয়শ্রেণী:প্লেয়ার্স অব দ্য নর্থের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:নটস কাউন্টি ফুটবল ক্লাবের খেলোয়াড়
বিষয়শ্রেণী:উইকেট-রক্ষক
বিষয়শ্রেণী:ইংরেজ পুরুষ ফুটবলার
বিষয়শ্রেণী:পুরুষ ফুটবল গোলরক্ষক
সিলভিয়া সিডনি

**সিলভিয়া সিডনি** (; জন্ম: **সোফিয়া কোসো**, ৮ আগস্ট ১৯১০ - ১ জুলাই ১৯৯৯) ছিলেন একজন মার্কিন অভিনেত্রী। তিনি ৭০ বছরের অধিক সময় ধরে অভিনয় করেন। তিনি ১৯৩০-এর দশকে একাধিক চলচ্চিত্রে মুখ্য চরিত্রে কাজ করে প্রসিদ্ধি লাভ করেন। তিনি পরবর্তীতে টিম বার্টনের *বিটলজুস* চলচ্চিত্রে জুনো চরিত্রের জন্য পরিচিতি অর্জন করেন এবং শ্রেষ্ঠ পার্শ্ব অভিনেত্রী বিভাগে স্যাটার্ন পুরস্কার জয় করেন। এছাড়া তিনি *সামার উইশেস, উইন্টার ড্রিমস* (১৯৭৩) চলচ্চিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন।

## প্রারম্ভিক জীবন
সিডনি ১৯১০ সালের ৮ই আগস্ট নিউ ইয়র্কের দ্য ব্রন্‌ক্সে জন্মগ্রহণ করেন। তার জন্মনাম সোফিয়া কোসো। তার মাতা রেবেকা (জন্মনাম: সাপেরস্টাইন) ছিলেন একজন রোমানীয় ইহুদি এবং তার পিতা ভিক্তর কোসো ছিলেন একজন রুশ ইহুদি অভিবাসী, যিনি কাপড় বিক্রয়কর্মী ছিলেন। ১৯১৫ সালে তার পিতামাতার বিবাহবিচ্ছেদ হয়। তার সৎপিতা সিগমুন্ড সিডনি তাকে দত্তক নেন। সিগমুন্ড একজন দন্তচিকিৎসক ছিলেন। তার মাতা পোশাক প্রস্তুতকারী হিসেবে কর্মজীবন শুরু করেন এবং নিজের নাম পরিবর্তন করে বিয়াত্রিচ সিডনি রাখেন।

## ব্যক্তিগত জীবন
সিডনি তিনবার বিয়ে করেন। ১৯৩৫ সালের ১লা অক্টোবর তিনি প্রকাশক বেনেট সার্ফকে বিয়ে করেন। ছয় মাস পর ১৯৩৬ সালের ৯ই এপ্রিল তাদের বিবাহবিচ্ছেদ হয়। তিনি পরে ১৯৩৮ সালে অভিনেতা ও অভিনয়ের শিক্ষক লুথার অ্যাডলারকে বিয়ে করেন। তাদের সন্তান জ্যাকব ১৯৩৯ সালে জন্মগ্রহণ করে এবং সে ১৯৮৭ সালে লাউ গেহরিগ রোগে মারা যায়। ১৯৪৭ সালে অ্যাডলারের সাথে তার বিবাহবিচ্ছেদ হয়। ১৯৪৭ সালের ৫ই মার্চ তিনি বেতার প্রযোজক ও ঘোষক কার্লটন আলসপকে বিয়ে করেন। ১৯৫১ সালের ২২শে মার্চ তাদের বিবাহবিচ্ছেদ হয়।

## মৃত্যু
সিডনি খাদ্যনালীর ক্যান্সারে আক্রান্ত হয়ে ১৯৯৯ সালের ১লা জুলাই নিউ ইয়র্ক সিটির লেনক্স হিল হাসপাতালে মৃত্যুবরণ করেন। মৃত্যুর পূর্বে তাকে কেমোথেরাপি দেওয়া হয়েছিল, কিন্তু তা ব্যর্থ হয়। তার মরদেহ দাহ করা হয়।

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯১০-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:নিউ ইয়র্কের অভিনেত্রী
বিষয়শ্রেণী:নিউ ইয়র্কে ক্যান্সারে মৃত্যু
বিষয়শ্রেণী:মার্কিন ইহুদি অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:রোমানীয় ইহুদি বংশোদ্ভূত মার্কিন ব্যক্তি
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - টেলিভিশন) বিজয়ী
বিষয়শ্রেণী:স্যাটার্ন পুরস্কার বিজয়ী
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:খাদ্যনালীর ক্যান্সারে মৃত্যু
বিষয়শ্রেণী:ক্যালিফোর্নিয়ার ডেমোক্র্যাট
বিষয়শ্রেণী:নিউ ইয়র্কের (অঙ্গরাজ্য) ডেমোক্র্যাট
বিষয়শ্রেণী:নিউ ইয়র্ক (অঙ্গরাজ্যের) ইহুদি
বিষয়শ্রেণী:মার্কিন দত্তকপ্রাপ্ত
বিষয়শ্রেণী:২০শ শতাব্দীর মার্কিন ইহুদি
অনুগুল জেলা

**অনুগুল জেলা**; () ভারতের ওড়িশা রাজ্যের অন্তর্ভুক্ত একটি জেলা। এই জেলার সদর দপ্তর জেলার অনুগুল শহরে অবস্থিত।

## ভাষা
অনুগুল জেলায় প্রচলিত ভাষাসমূহের পাইচিত্র তালিকা নিম্নরূপ -

অনুগুল জেলার আঠমল্লিক মহকুমাতে বসবাসকারী সিংহভাগ লোক সম্বলপুরি/কোশলি ভাষায় সাবলীল৷

## প্রশাসনিক কাঠামো
অনুগুল জেলায় ৪টি মহকুমা রয়েছে- অনুগুল, তালচের, আঠমল্লিক এবং পাল লহড়া। ৮টি ব্লক- যথাক্রমে অনুগুল সদর, আঠমল্লিক সদর, ছেন্ডিপদা, তালচের সদর, পাল লহড়া সদর, বানারপল, কিশোরনগর ও কনিহা।

## দর্শনীয় স্থান
* দেউলঝরি
* অনন্তশয়ন, ভীমকুন্ড
* বুড়িঠাকুরানি মন্দির
* সিদ্ধেশ্বর মন্দির, আঠমল্লিক
* বিনিকেই
* হিঙ্গুলা মন্দির
* লোভী ঠাকুরানি
* তালচের রাজপ্রাসাদ
* জগন্নাথ মন্দির, অনুগুল
* টিকরপড়া
* খুলুডি জলপ্রপাত ইত্যাদি

## তথ্যসূত্র


বিষয়শ্রেণী:ওড়িশার জেলা
বিষয়শ্রেণী:ভারতের কয়লাখনির জেলা
লরেন্স ম্যাক্সওয়েল ক্রস

**লরেন্স ম্যক্সওয়েল ক্রস** (জন্ম: ২৭ মে, ১৯৫৪)একজন আমেরিকান-কানাডীয় তাত্ত্বিক পদার্থবিদ এবং ভৌতবিশ্বতাত্ত্বিক, তিনি অ্যারিজোনা স্টেট ইউনিভার্সিটির স্কুল অব আর্থ এণ্ড স্পেস এর প্রতিষ্ঠাতাকালীন অধ্যাপক ছিলেন।

তিনি বৈজ্ঞানিক সংশয়বাদ ও বিজ্ঞান ভিত্তিক শিক্ষার মাধ্যমে প্রায়োগিক উপাত্তকে ব্যবহার করে সাধারণ মানুষকে বিজ্ঞান বুঝানোর প্রয়াস করেন। অর্থাৎ বিজ্ঞানের কঠিন বিষয়গুলো যাতে করে সাধারণ মানুষ অনুধাবন করেন, তিনি তার কাজের মাধ্যমে সে প্রচেষ্টা করেন। তার মতে জনপ্রিয় সংস্কৃতিতে যেসব কুসংস্কার ও ধর্মীয় মতবাদ আছে তা বাতিল করে দিয়ে একটি বিজ্ঞানভিত্তিক সমাজ বিনির্মাণ করতে তিনি কাজ করেন।

ক্রাউস *[[The Physics of Star Trek|নক্ষত্র ভ্রমণের পদার্থবিজ্ঞান]]* (The Physics of Star Trek) (১৯৯৫) এবং *[[A Universe from Nothing: Why There is Something Rather Than Nothing|শুন্য থেকে মহাবিশ্ব]]* (A Universe from Nothing) (২০১২) এর মত সর্বাধিক বিক্রিয় বই লিখেছেন এবং*[[Bulletin of the Atomic Scientists|বুলেটিন অফ দ্য অ্যাটমিক সাইন্টিস্ট্‌স]]* এর সভাপতিত্ব করেছেন।

## প্রাথমিক জীবন ও শিক্ষা
ক্রাউস নিউ ইয়র্ক শহরে জন্মগ্রহণ করেন, কিন্তু তার শৈশব অতিবাহিত মধ্যে কানাডার টরন্টো, অন্টারিওতে। তিনি ইহুদি পরিবারের বড় হয়েছেন। ক্রাউস কার্লেটন বিশ্ববিদ্যালয় থেকে ১৯৭৭ সালে গণিত এবং পদার্থবিদ্যায় প্রথম শ্রেণীর অনার্স পেয়ে স্নাতক সম্পন্ন করেন। ১৯৮২ সালে পদার্থবিজ্ঞানে ম্যাসাচুসেটস ইনস্টিটিউট অব টেকনোলজি থেকে পিএইচডি সম্পন্ন করেন।

## তথ্যসূত্র

বিষয়শ্রেণী:১৯৫৪-এ জন্ম
বিষয়শ্রেণী:মার্কিন নাস্তিক
বিষয়শ্রেণী:মার্কিন পদার্থবিজ্ঞানী
বিষয়শ্রেণী:মার্কিন বিজ্ঞান লেখক
বিষয়শ্রেণী:কানাডীয় পদার্থবিজ্ঞানী
বিষয়শ্রেণী:কেস ওয়েস্টার্ন রিজার্ভ বিশ্ববিদ্যালয়ের শিক্ষক
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:ইহুদি নাস্তিক
বিষয়শ্রেণী:জীবিত ব্যক্তি
বিষয়শ্রেণী:তাত্ত্বিক পদার্থবিজ্ঞানী
বিষয়শ্রেণী:নিউ ইয়র্ক শহরের লেখক
বিষয়শ্রেণী:ইয়েল বিশ্ববিদ্যালয়ের শিক্ষক
বিষয়শ্রেণী:২০শ শতাব্দীর নাস্তিক
বিষয়শ্রেণী:২১শ শতাব্দীর নাস্তিক
বিষয়শ্রেণী:কানাডীয় গণিতবিদ
বিষয়শ্রেণী:মার্কিন জ্যোতির্বিজ্ঞানী
বিষয়শ্রেণী:মার্কিন গণিতবিদ
বিষয়শ্রেণী:মার্কিন সংশয়বাদী
বিষয়শ্রেণী:কার্লটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হার্ভার্ড সভ্য
বিষয়শ্রেণী:ইহুদি মার্কিন নাস্তিক
বিষয়শ্রেণী:ম্যাসাচুসেটস ইনস্টিটিউট অফ টেকনোলজি স্কুল অফ সায়েন্সের প্রাক্তন শিক্ষার্থী
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:২১শ শতাব্দীর মার্কিন বিজ্ঞান লেখক
বিষয়শ্রেণী:২০শ শতাব্দীর মার্কিন বিজ্ঞান লেখক
পিক্সেল সি

**পিক্সেল সি** গুগলের ১০.২ ইঞ্চি(২৬০ মিলিমিটার) অ্যান্ড্রয়েড ট্যাবলেট। যন্ত্রটি সেপ্টেম্বর ২৯, ২০১৫-তে একটি মিডিয়া ইভেন্টে উন্মুক্ত কিরা হয এবং ২০১৭ সালের ডিসেম্বরে উৎপাদন বন্ধ করে দেওয়া হয়।  পিক্সেল সি মূলত প্রিমিয়াম ডিজাইন ও শক্তিশালী পারফরম্যান্সের জন্য পরিচিত ছিল। এটি ট্যাবলেট ও ল্যাপটপ দুটো অভিজ্ঞতাই একসাথে দেওয়ার জন্য তৈরি করা হয়েছিল।

## তথ্যসূত্র

বিষয়শ্রেণী:গুগল হার্ডওয়্যার
বিষয়শ্রেণী:২০১৫-এ প্রবর্তিত ট্যাবলেট কম্পিউটার
বিষয়শ্রেণী:গুগল পিক্সেল
ডাস্টিন মস্কোভিটজ

**ডাস্টিন এ‍্যারন মস্কোভিটজ** (; জন্মঃ ২২ ই মে ১৯৮৪) একজন মার্কিন ইন্টারনেট উদ‍্যোক্তা। ফেসবুক প্রতিষ্ঠাকালীন সময়ে তিনি মার্ক জাকারবার্গ, এডুয়ার্ডো স্যাভেরিন, এন্ড্রু ম্যাককলাম এবং ক্রিস হিউজ-এর সাথে সহ-প্রতিষ্ঠাতা হিসেবে কাজ করেছিলেন।  ২০০৮ সালে তিনি ফেসবুক ছেড়ে দিয়ে জাস্টিন রোসেনস্টাইন এর সাথে এ‍্যাসনা ওয়েব এ‍্যাপ্লিকেশন প্রতিষ্ঠা করেন। বিশ্ব বিখ্যাত* [[ফোর্বস]] *ম‍্যাগাজিন মার্চ ২০১১ সালে, ফেসবুক এর ২.৩৪ ভাগ শেয়ারের ভিত্তিতে মস্কোভিটজকে ইতিহাসের সর্বকনিষ্ঠ স্বয়ংসম্পূর্ণ শতকোটিপতি হিসেবে চিহ্নিত করেছিলো। 

## শিক্ষা জীবন
মস্কোভিটজ জন্মগ্রহণ করেন Gainesville, ফ্লোরিডা এবং ওকলা, ফ্লোরিডায় বড় হয়েছেন। তিনি জাকারবার্গের চেয়ে আট দিনের ছোট। তিনি ইহুদি ধর্মাবলম্বী। তিনি ভ‍্যানগার্ড হাই স্কুল থেকে আইবি ডিপ্লোমা প্রোগ্রাম বিষয়ে স্নাতক ডিগ্রি অর্জন করেন। মোস্কভিটজ হার্ভার্ড ইউনিভার্সিটিতে দুই বছর অর্থনীতি নিয়ে পড়াশোনা করেন। জাকারবার্গের সাথে পালো আল্টো চলে যাওয়ার পর তিনি ফেসবুকে পূর্ণ সময় কাজ করতেন।

## তথ্যসূত্র

বিষয়শ্রেণী:মার্কিন ব্যবসায়ী
বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:২১শ শতাব্দীর জনহিতৈষী
বিষয়শ্রেণী:মার্কিন শতকোটিপতি
বিষয়শ্রেণী:মার্কিন কম্পিউটার ব্যবসায়ী
বিষয়শ্রেণী:মার্কিন প্রযুক্তি কোম্পানি প্রতিষ্ঠাতা
বিষয়শ্রেণী:ফেসবুকের কর্মচারী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন জনহিতৈষী
বিষয়শ্রেণী:ফ্লোরিডার ব্যবসায়ী
বিষয়শ্রেণী:২১শ শতাব্দীর মার্কিন জনহিতৈষী
বিষয়শ্রেণী:২১শ শতাব্দীর মার্কিন ব্যবসায়ী
ক্রিস হিউজ

**ক্রিস্টোফার হিউজেস** (জন্মঃ ) তিনি একজন আমেরিকান উদ‍্যোক্তা, হার্ভার্ড বিশ্ববিদ্যালয়ে পড়াশোনা কলীন সময়ে তিনি অনলাইন সোশ্যাল ডাইরেক্টরি এবং নেটওয়ার্কিং সাইট ফেসবুকের মুখপাত্র হিসেবে সহযোগিতা ও সেবা প্রদান করেন। তার সহকর্মীরা হচ্ছেন মার্ক জাকারবার্গ, ডাস্টিন মস্কোভিটজ, এডুয়ার্ডো স্যাভেরীন, এবং এন্ড্রু ম্যাককলাম।

তিনি ২০১২ থেকে ২০১৬ সাল পর্যন্ত * [[দ্য নিউ রিপাবলিক]]* এর প্রকাশক এবং সম্পাদক-প্রধান ছিলেন। হিউজেস এখন অর্থনৈতিক নিরাপত্তা প্রকল্পর সহ-চেয়ারম্যান। ২০১৮ সালে, হিউজেস * ফেয়ার শট: রিথিংকিং ইনাইম্যালিটি অ্যান্ড হাউ ওয়ি র্আন * প্রকাশ করেছে।

## তথ্যসূত্র

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন ব্যবসায়ী
বিষয়শ্রেণী:মার্কিন ইন্টারনেট ব্যক্তিত্ব
বিষয়শ্রেণী:মার্কিন যুক্তরাষ্ট্রের এলজিবিটিকিউ ব্যবসায়ী
বিষয়শ্রেণী:ফেসবুকের কর্মচারী
বিষয়শ্রেণী:মার্কিন কম্পিউটার ব্যবসায়ী
বিষয়শ্রেণী:এইচআইভি/এইডস কর্মী
বিষয়শ্রেণী:মার্কিন কোম্পানি প্রতিষ্ঠাতা
বিষয়শ্রেণী:হার্ভার্ড কলেজের প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:দ্য নিউ স্কুলের প্রাক্তন শিক্ষার্থী
বিষয়শ্রেণী:নিউ ইয়র্ক (অঙ্গরাজ্যের) এলজিবিটিকিউ ব্যক্তি
বিষয়শ্রেণী:ফিলিপস একাডেমির প্রাক্তন শিক্ষার্থী
বিষয়শ্রেণী:মার্কিন এইচআইভি/এইডস সক্রিয়কর্মী
মাশুল সমীকরণ নীতি

**মাশুল সমীকরণ নীতি** গ্রহণ করা হয়েছিল  ভারত সরকার দ্বারা সারা ভারত জুড়ে শিল্পের সমান প্রবৃদ্ধি সহজতর করার জন্য। এর অর্থ ভারতবর্ষে যে কোনও জায়গায় একটি কারখানা স্থাপন করা যেতে পারে এবং  খনিজ সম্পদ পরিবহনে সহায়ক করবে কেন্দ্র সরকার। নীতিটি ১৯৫২ সালে চালু করা হয় এবং ১৯৯৩ সাল পর্যন্ত তা কার্যকর ছিল। 

এই নীতিমালা বিহার (বর্তমান ঝাড়খণ্ড সহ), পশ্চিমবঙ্গ, মধ্যপ্রদেশ (বর্তমান ছত্তিশগড় সহ) এবং ওড়িশার মতো খনিজ-সমৃদ্ধ রাজ্যগুলির আর্থিক সম্ভাবনাকে ক্ষতিগ্রস্ত করে, কারণ এটি প্রাতিষ্ঠানিক বিনিয়োগের জন্য পুঁজির প্রযোজ্যতা এই এলাকাগুলিতে হ্রাস করে।  নীতির ফলস্বরূপ, দেশের অন্যান্য অঞ্চলে উপকূলীয় বাণিজ্য হাব এবং বাজারের কাছাকাছি শিল্পকৌশলগত স্থানগুলিকে অগ্রাধিকার দেওয়া হয়। 

## যুক্তিসহ ব্যাখ্যা
মাশুল সমীকরণ নীতি-এর ধারণা হল সারা দেশে "মূল্যবান" দ্রব্য একই দামে পাওয়া যায়। এই দ্রব্যগুলি কয়লা, ইস্পাত এবং অন্যান্য অনেকের মধ্যে সিমেন্ট অন্তর্ভুক্ত। ধারণাটি সমগ্র দেশে শিল্পের সুষম আঞ্চলিক উন্নয়নকে গতিময় করে। 

## ফলাফল
দেশে যে কোন জায়গায় কারখানা স্থাপনের ব্যাপারে আগ্রহী শিল্পপতিরা কয়লা, লৌহ আকরিক, অ্যালুমিনিয়াম ইত্যাদিকে একই দামে খনি-সমৃদ্ধ রাজ্যে পেতে সক্ষম হয়েছিলেন। দেশের কোনও জায়গায় একটি কারখানা স্থাপন করা যেতে পারে এবং কেন্দ্রীয় সরকার কর্তৃক খনিজ সম্পদ পরিবহনে সহায়ক হয়েছিল। ফলস্বরূপ, দেশের খনিজ-সমৃদ্ধ অঞ্চলের বাইরে ভারী ও মধ্যম স্তরের শিল্পের প্রবৃদ্ধি হয়ে ছিল।

এই নীতিটি দেশটির পূর্বাংশকে প্রতিযোগিতামূলক সুবিধা গ্রহণ করতে বাধ্য করে এবং দেশের পশ্চিম, দক্ষিণ ও উত্তর অঞ্চল উপকৃত হয়। প্রফেসর স্টুয়ার্ট কোরিগ্রিজের মতে, পূর্ব ভারতে "সম্পদ-প্রক্রিয়াকরণ শিল্প স্থাপনে নীতিটি নিরুৎসাহিত করে, যেমন নিষ্কাশন শিল্প, অঞ্চলটিতে 'সম্পদ অভিশাপ' রূপে আরোপিত বলে মনে করা হয়। এই ঘটনা সাহারান আফ্রিকায় বার বরা দেখা গেছে "। 

পশ্চিম অঞ্চলে, বিশেষ করে উপকূলীয় রাজ্য যেমন মহারাষ্ট্র এবং গুজরাত উপকৃত হয়েছে। অর্থমন্ত্রী টি.টি. কৃষ্ণমাচারি মালবাহী সমতা প্রণয়ন করেন, যা দক্ষিণ ভারতের রাজ্যগুলিতে সিমেন্ট নির্মাতাদেরকে প্রচুর উপকৃত করেছিল, কারণ চুনাপাথর এবং ডলোমাইট উত্তর ভারত থেকে পরিবহনে সস্তা হয়ে উঠেছিল।  দিল্লি-এর পার্শ্ববর্তী জেলা ও পাঞ্জাবসহ উত্তর ভারতের অঞ্চলগুলি উপকৃত হয়েছিল। 

এই নীতির ক্ষতিগ্রস্ত রাজ্যগুলির মধ্যে ছিল পশ্চিমবঙ্গ, বিহার (বর্তমানে ঝাড়খণ্ড সহ), মধ্যপ্রদেশ (বর্তমান ছত্তিশগড় সহ) ও ওড়িশা। এই রাজ্যগুলি খনিজ সম্পদ ধারণ করার জন্য নীতিটি থেকে সুবিধা হারায়, কারণ নীতির ফলে কারখানাগুলি ভারতে কোথাও স্থাপন করা যেতে পারে। পূর্ব-স্বাধীনতা যুগের ক্ষেত্রে এটি ছিল না, যখন টাটা এবং ডালমিয়াসের প্রধান ব্যবসা প্রতিষ্ঠানগুলি এই রাজ্যগুলিতে শিল্প প্রতিষ্ঠা করে এবং বেশিরভাগ প্রকৌশল শিল্প পশ্চিমবঙ্গ রাজ্যে অবস্থিত ছিল। এমনকি ১৯৯০-এর দশকের গোড়ার দিকে নীতিটি অপসারণের পরেও, এই ক্ষতিগ্রস্ত রাজ্যগুলো আর শিল্পতালিকাগত রাজ্যের সাথে নিজেদের সমতুল্য করতে পারেনি। ১৯৯৬ সালে, পশ্চিম বঙ্গের বাণিজ্য ও শিল্পমন্ত্রী অভিযোগ করেন যে *শুলক সমীকরণ এবং লাইসেন্সিং নীতিগুলি অপসারণ করা হয়েছে ইতিমধ্যেই, কিন্তু তা  ক্ষতিগ্রস্ত রাজ্যগুলির জন্য ক্ষতিপূরণ দিতে পারে না।* 

## তথ্যসূত্র

## বহিঃসংযোগ
* 
* Centripetal Bias in the Federal Fiscal Relations in India, Growing Regional Disparity and Feeling of Discrimination : A Case Study of West Bengal by Polly Datta

বিষয়শ্রেণী:ভারতের নীতিমালা
বিষয়শ্রেণী:ভারতের রেল পরিবহনের ইতিহাস
নওদা বিধানসভা কেন্দ্র

**নওদা (বিধানসভা কেন্দ্র)** ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৭৪ নং নওদা বিধানসভা কেন্দ্রটি নওদা সমষ্টি উন্নয়ন ব্লক এবং চৈতন্যপুর-১, চৈতন্যপুর-২, মাদ্দা এবং মহুলা-২ গ্রাম পঞ্চায়েত গুলি বেলডাঙা-১ সমষ্টি উন্নয়ন ব্লক এর অন্তর্গত।

নওদা বিধানসভা কেন্দ্রটি ১০ নং বহরমপুর লোকসভা কেন্দ্রের অন্তর্গত।

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, কংগ্রেসের আবু তাহের খান তার নিকটতম প্রতিদ্বন্দ্বী আরএসপি এর জয়ন্ত বিশ্বাসকে পরাজিত করেন।

### ১৯৭৭-২০০৬
২০০৬ এবং ২০০১ সালে কংগ্রেসের রাজ্য বিধানসভা নির্বাচনে, আবু তাহের খান নওদা বিধানসভা কেন্দ্র জয়লাভ করেন তার নিকটতম প্রতিদ্বন্দ্বী  আরএসএসপি'র জয়ন্ত কুমার বিশ্বাসকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। আরএসপি'র জয়ন্ত কুমার বিশ্বাস ১৯৯৬ সালে কংগ্রেসের নাসিরুদ্দিন খানকে পরাজিত করেন। কংগ্রেসের নাসিরুদ্দিন খান ১৯৯১ সালে আরএসপি'র জয়ন্ত কুমার বিশ্বাসকে পরাজিত করেন। আরএসপি'র জয়ন্ত কুমার বিশ্বাস ১৯৮৭ সালে কংগ্রেসের হারুন আলী রশিদকে পরাজিত করেন এবং ১৯৮২, ১৯৭৭ সালে কংগ্রেসের নাসিরুদ্দিন খানকে পরাজিত করেন।

### ১৯৫১-১৯৭২
নাসিরুদ্দিন খান ১৯৭২ সালে আইইউএমএল, নির্দল ১৯৭১ সালে  এবং ১৯৬৯ সালে প্রগ্রেসিভ মুসলিম লীগ থেকে প্রতিনিধিত্ব করে নওদা কেন্দ্রে জয়ী হন। কংগ্রেসের মোহাম্মদ ইসরাইল ১৯৬৭, ১৯৬২, ১৯৫৭ এবং স্বাধীন ভারতের প্রথম নির্বাচন ১৯৫১ সালে জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:মুর্শিদাবাদ জেলার রাজনীতি
বিল স্টোরার

**উইলিয়াম বিল স্টোরার** (; জন্ম: ২৫ জানুয়ারি, ১৮৬৭ - মৃত্যু: ২৮ ফেব্রুয়ারি, ১৯১২) ডার্বিশায়ারের রিপ্লে এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও ফুটবলার ছিলেন। ১৮৯৭ থেকে ১৮৯৯ সময়কালে ইংল্যান্ড ক্রিকেট দলের অন্যতম সদস্য ছিলেন তিনি।

ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ারের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতি ব্যাটসম্যান হিসেবে খেলতেন **উইলিয়াম স্টোরার** নামে পরিচিত **বিল স্টোরার**। ফুটবলে ডার্বি কাউন্টির পক্ষে অংশ নিয়েছেন।

## শৈশবকাল
ডার্বিশায়ারের রিপ্লে এলাকায় বিল স্টোরারের জন্ম। ইঞ্জিন চালক জন স্টোরার ও এলিজাবেথ দম্পতির সন্তান ছিলেন তিনি। ১৮৮১ সালে তার পরিবার বাটারলে হিল এলাকায় বসবাস করতো। তিনি টার্নারের শিক্ষানবিশ হিসেবে কাজ করেন। তার জ্যেষ্ঠ ভ্রাতা হ্যারি স্টোরার ডার্বিশায়ারের পক্ষে ক্রিকেট ও ডার্বি কাউন্টির পক্ষে ফুটবল খেলেছেন।

## প্রথম-শ্রেণীর ক্রিকেট
স্টোরার মূলতঃ উইকেট-রক্ষণে সবিশেষ দক্ষতা দেখিয়েছেন। ফাস্ট বোলিংয়ের সময় উইকেটের পিছনে দণ্ডায়মান থাকতে তাকে দেখা যেতো। এছাড়াও দক্ষ ব্যাটসম্যান হিসেবেও তার যথেষ্ট সুনাম ছিল। ঐ সময়ে উইকেট-রক্ষক ও ব্যাটসম্যানের যৌথ গুণাবলীসমৃদ্ধ খেলোয়াড় বেশ দুষ্প্রাপ্য ছিল। প্রথম-শ্রেণীর ক্রিকেটে ডার্বিশায়ারের পক্ষে প্রায় ১৩০০০ রান তুলেছেন। স্ট্যাম্পের পিছনে অবস্থান করে ৪৩০-এর অধিক ডিসমিসালের সাথে নিজেকে জড়িয়ে রেখেছেন।

দুই মৌসুমে পঞ্চাশোর্ধ্ব গড়ে রান তুলতে পেরেছিলেন। ১৮৯৯ মৌসুমে প্রথম-শ্রেণীর ক্রিকেটে লিচেস্টারশায়ারের বিপক্ষে ব্যক্তিগত সর্বোচ্চ অপরাজিত ২১৬ রান তুলেছেন। প্রথম পেশাদার ক্রিকেটার হিসেবে খেলায় দুইটি শতক হাঁকানোর দৃষ্টান্ত স্থাপনে কৃতিত্বের স্বাক্ষর রেখেছেন বিল স্টোরার। শক্তিধর ইয়র্কশায়ার দলের বিপক্ষে এ কৃতিত্ব গড়েন। এছাড়াও লেগ স্পিন বোলিং করতেন তিনি। ৩৩.৮৯ গড়ে ২৩২টি প্রথম-শ্রেণীর উইকেট লাভে সক্ষমতা দেখিয়েছেন। লন্ডন কাউন্টির পক্ষেও খেলেছেন বিল স্টোরার।

## টেস্ট ক্রিকেট
সমগ্র খেলোয়াড়ী-জীবনে ছয়টি টেস্ট খেলায় অংশগ্রহণের সুযোগ হয়েছে তার। ১৮৯৭ সালে ইংরেজ দলের সাথে অস্ট্রেলিয়া গমন করেন। সিডনিতে তার টেস্ট অভিষেক পর্ব সম্পন্ন হয়। এরপর নিজ দেশে একই দলের বিপক্ষে খেলেন। ১৮৯৯ সালে ট্রেন্ট ব্রিজে সর্বশেষ টেস্টে অংশগ্রহণ করেন। ঐ বছরই উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন বিল স্টোরার। এরপর দল নির্বাচকমণ্ডলী ডিক লিলিকে তার স্থলাভিষিক্ত করেন।

বিল স্টোরার বেশ কয়েকবার লাঞ্ছনার শিকারে পরিণত হয়েছিলেন। ১৮৯৮ সালে সিডনিতে অ্যাশেজ সিরিজের চূড়ান্ত টেস্টের চূড়ান্ত দিনে ‘তুমি প্রতারক, ও তুমি তা জানো’ - এ ধরনের আপত্তিকর ভাষা শুনতে হয়েছিল তাকে।

২৮ ফেব্রুয়ারি, ১৯১২ তারিখে ৪৫ বছর বয়সে ডার্বিতে বিল স্টোরারের দেহাবসান ঘটে।

## তথ্যসূত্র

## বহিঃসংযোগ
* 
* 

বিষয়শ্রেণী:১৮৬৭-এ জন্ম
বিষয়শ্রেণী:১৯১২-এ মৃত্যু
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংরেজ উইকেট-রক্ষক
বিষয়শ্রেণী:ইংরেজ পুরুষ ফুটবলার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:ডার্বিশায়ারের ক্রিকেটার
বিষয়শ্রেণী:প্লেয়ার্সের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:লন্ডন কাউন্টির ক্রিকেটার
বিষয়শ্রেণী:ডার্বি কাউন্টি ফুটবল ক্লাবের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:সি. আই. থর্নটন একাদশের ক্রিকেটার
বিষয়শ্রেণী:নর্থ ভার্সাস সাউথের ক্রিকেটার
বিষয়শ্রেণী:এ. ই. স্টডার্ট একাদশের ক্রিকেটার
বিষয়শ্রেণী:উইকেট-রক্ষক
মেলানি গ্রিফিথ

**মেলানি রিচার্ডস গ্রিফিথ** (; জন্ম: ৯ আগস্ট, ১৯৫৭) হলেন একজন মার্কিন অভিনেত্রী। তিনি কৈশোরে চলচ্চিত্রে অভিনয় শুরু করেন এবং প্রাপ্তবয়স্ক হিসেবে তার প্রথম চলচ্চিত্র ছিল আর্থার পেনের পরিচালনায় জিন হ্যাকম্যানের বিপরীতে *নাইট মুভস* (১৯৭৫)। তিনি ব্রায়ান ডি পালমার *বডি ডাবল* (১৯৮৪) চলচ্চিত্র দিয়ে খ্যাতি অর্জন করেন এবং এই কাজের জন্য তিনি শ্রেষ্ঠ পার্শ্ব অভিনেত্রী বিভাগে ন্যাশনাল সোসাইটি অব ফিল্ম ক্রিটিকস পুরস্কার লাভ করেন এবং গোল্ডেন গ্লোব পুরস্কারের মনোনয়ন লাভ করেন। তিনি ১৯৮৬ সালের *সামথিং ওয়াইল্ড* ছবিতে কাজের জন্য সমাদৃত হন এবং ১৯৮৮ সালের *ওয়ার্কিং গার্ল* ছবিতে কাজ করে শ্রেষ্ঠ অভিনেত্রী বিভাগে একাডেমি পুরস্কারে মনোনীত হন এবং শ্রেষ্ঠ সঙ্গীতধর্মী বা হাস্যরসাত্মক অভিনেত্রী বিভাগে গোল্ডেন গ্লোব পুরস্কার অর্জন করেন।

১৯৯০-এর দশকে গ্রিফিথকে সমালোচকদের দ্বারা প্রশংসিত কয়েকটি ধারাবাহিকে কাজ করতে দেখা যায়। তিনি *বাফালো গার্লস* (১৯৯৫) ও *আরকেও টুএইটিওয়ান* (১৯৯৯) ধারাবাহিকে অভিনয় করে দুইবার শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। অন্যদিকে তিনি *শাইনিং থ্রো* (১৯৯২) ছবিতে তার কাজের জন্য সবচেয়ে খারাপ অভিনেত্রী বিভাগে ও *মুলহল্যান্ড ফলস* (১৯৯৬) ছবিতে তার কাজের জন্য সবচেয়ে খারাপ পার্শ্ব অভিনেত্রী বিভাগে গোল্ডেন রাসবেরি পুরস্কার লাভ করেন এবং *দ্য বোনফায়ার অব দ্য ভেনেটাইজ* (১৯৯০), *বর্ন ইস্টারডে* (১৯৯৩), *টু মাচ* (১৯৯৫), *ক্রেজি ইন অ্যালাবামা* (১৯৯৯), *সেসিল বি. ডামেন্টেড* (২০০০) ছবির জন্য সবচেয়ে খারাপ অভিনেত্রী বিভাগে গোল্ডেন রাসবেরি পুরস্কারে মনোনীত হন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:ক্যালিফোর্নিয়ার ডেমোক্র্যাট
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:নরওয়েজীয় বংশোদ্ভূত মার্কিন ব্যক্তি
বিষয়শ্রেণী:সুয়েডীয় বংশোদ্ভূত মার্কিন ব্যক্তি
বিষয়শ্রেণী:নিউ ইয়র্কের অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন ব্লগার
বিষয়শ্রেণী:মার্কিন শিশু অভিনেত্রী
বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:লস অ্যাঞ্জেলেসের অভিনেত্রী
বিষয়শ্রেণী:ম্যানহাটনের ব্যক্তি
বিষয়শ্রেণী:জার্মান বংশোদ্ভূত অভিনেত্রী
বিষয়শ্রেণী:মার্কিন নারী ব্লগার
বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বি�
আইম্যাক

**আইম্যাক** মার্কিন প্রযুক্তি প্রতিষ্ঠান অ্যাপল কম্পিউটারের  নির্মিত অল-ইন-ওয়ান ম্যাকিন্টশ ডেস্কটপ কম্পিউটারের ধারা। আগস্ট ১৯৯৮ সালে এর উপস্থিতির পর থেকেই অ্যাপলের ভোক্তা ডেস্কটপ কম্পিউটার অফারিংস-এর প্রাথমিক অংশ হিসেবে আছে।

প্রথম সংস্করণ জি৩-তে ডিমাকৃতি রঙিন প্লাস্টিক গঠনের সাথে একটি সিআরটি মনিটর যুক্ত ছিলো ছিলো। দ্বিতীয় উল্লেখযোগ্য সংস্করণ জি৪-এ অ্যাপল ভূ গোলার্ধ বেস নিয়ে আসে, যার উপরে একটি মুক্তভাবে ঘুর্নন ক্ষমতাসম্পন্ন এলসিডি মনিটর যুক্ত করা হয়। তৃতীয় ও চতুর্থ প্রধান সংস্করণগুলো, আইম্যাক জি৫ ও ইনটেল আইম্যাকে, আরও স্লিম ডিজাইনের সাথে সমস্ত উপাদান ডিসপ্লের পেছনে নিয়ে আসা হয়।  পঞ্চম সংস্করণে (২০০৭-এর মাঝামাঝি) একই গঠনে এলুমিনিয়ামের ব্যবহার করা হয় এবং সামনের পুরো অংশ জুড়ে ব্যবহৃত হয় গ্লাস-প্যানেল।  ২০১২ সালের মাঝামাঝিতে ৬ষ্ঠ সংস্করণে ভিন্ন ডিসপ্লে ইউনিটের ব্যবহার করা হয়, সুপারড্রাইভ অমিট করা হয় এবং পুরোনো ইউনিবডি সংস্করণ থেকে ভিন্ন প্রোডাকশান টেকনিক ব্যবহার করা হয়।

অক্টোবর ২০১৪ সালে, আইম্যাকের ৭ম প্রধান হালনাগাদ আসে, যার প্রধান বৈশিষ্ট্য হলো ৫১২০*২৮৮০-এর "৫কে রেটিনা ডিসপ্লে"। নতুন এ মডেলে আছে নতুন প্রসেসর, গ্রাফিক চিপ এবং আইও।

জুন ৫, ২০১৭ সালে, অ্যাপল ওয়ার্ক স্টেশন ক্লাস আইম্যাকের ঘোষণা দেয় — "আইম্যাক প্রো"। ৫কে আইম্যাকের একই ফিজাইন, একই স্ক্রিনের হলেও এর রঙ সিলভারের বদলে স্পেস গ্রে। ইনটেল জিওন প্রসেসর ও মানসম্মত এসএসডি স্টোরেজ নিয়ে আসে আইম্যাক প্রো। ডিসেম্বর ২০১৭ সাকে থেকে অ্যাপল আইম্যাকের শিপিং শুরু করে।

## বহিঃসংযোগ

বিষয়শ্রেণী:১৯৯৮-এ কম্পিউটার সম্পর্কিত প্রবর্তন
বিষয়শ্রেণী:ম্যাকিন্টশ একের মধ্যে সব
বিষয়শ্রেণী:আইম্যাক পরিবার
বিষয়শ্রেণী:আবদ্ধ কম্পিউটার
অ্যান্ড্রয়েড পাই

**অ্যান্ড্রয়েড "পাই"** () অ্যান্ড্রয়েডের নবম প্রধান ও ১৬তম সাধারণ সংস্করণ।

প্রথম মার্চ ৭, ২০১৮ সালে গুগল প্রথম অ্যান্ড্রয়েড পাই-এর ঘোষণা দেয় এবং একইদিন প্রথম ডেভেলপার প্রিভিউ প্রকাশিত হয়। দ্বিতীয় প্রিভিউ, বেটা হিসেবে ২০১৮ সালের ৭ মে প্রকাশিত হয়। তৃতীয় প্রিভিউ, বেটা ২, মুক্তি পায় জুন ৬, ২০১৮। চতুর্থ প্রিভিউ, বেটা ৩, জুলাই ২ ২০১৮তে মুক্তি পায়। অ্যান্ড্রয়েডের সমাপনী বেটা জুলাই ২৫ ২০১৮ সালে আসে।
আগস্ট ৬, ২০১৮ সালে অ্যান্ড্রয়েড "পি", অ্যান্ড্রয়েড "পাই" নামে দাপ্তরিকভাবে মুক্তি পায়

## বৈশিষ্ট্য
* কুইক সেটিংস মেনুর জন্যে নতুন ব্যবহারকারী ইন্টারফেস
* ঘড়ি নোটিফিকেশন বারের বামে এখন। 
* ব্যাটারি সেভার চালু করলে এখন আর নোটিফিকেশন ও স্ট্যাটাস বারে কমলা রঙ আসে না।
* পাওয়ার অপশনে একটি "স্ক্রিনশট" বাটন যোগ করা হয়েছে
* নতুন "লকডাউন" মুড, যেটি চালু করলে ব্যবহারকারী পুনরায় পাসোয়ার্ড দিয়ে লগইন করা পর্যন্ত সমস্ত বায়োমেট্রিক অথেনটিকেশন বন্ধ হয়ে যায়।
* গুইজুড়ে অধিকাংশ জায়গায় কোণাকৃতির বদলে বৃত্তাংশের ব্যবহার। (রাউন্ড কর্নার)।
* এপ্লিকেশন পরিবর্তনের সময় ও এপ্লিকেশনের ভেতরের কার্যক্রমের জন্যে নতুন ট্রানজিশন।
* উন্নত ম্যাসেজিং বিজ্ঞপ্তি, যেখানে বিজ্ঞপ্তির অভ্যন্তরেই পরিপূর্ণ আলাপ চালিয়ে নেওয়া যায়।
* ডিসপ্লে কাটআউটের জন্যে সমর্থন।
* ভলিউম স্লাইডার পুনঃডিজাইন, ভলিউম বাটনের পাশেই এখন এর অবস্থান।
* অলওয়েজ-অন-ডিসপ্লেতে এখন ব্যাটারি পার্সেন্টেজও দেখায়।
* লক স্ক্রিন নিরাপত্তায় পরিবর্তন এসেছে, এনএফসি(নিয়ার ফিল্ড কমুনিকেশন) আনলক উন্নয়ন।
* এক্সপেরিমেন্টাল বৈশিষ্ট্য (যেগুলো ফিচার ফ্ল্যাগ মেনুর অভ্যন্তরে এখন) যোগ করা হয়েছে, যেমন- এবাউট ফোন অএজ পুনঃডিজাইন এবং ড্রাইভিং-এর সময় ব্লুটুথ চালুকরণ।
* টিএলএস-এর বদল ডিএনএস।
* হাই এফিশিয়েন্সি ইমেজ ফাইল ফরম্যাট (.heif) সমর্থন।
* আইফোন দশের মত নতুন জেসচার-ভিত্তিক সিস্টেম ইন্টারফেস।
* পুনঃডিজানকৃত, আড়াআড়ি মাল্টিটাস্ক এপ সুইচার, নিচে গুগল সার্চ বার ও এপ ড্রয়ার সহ।
* অতিরিক্ত স্মার্টফোন ব্যবহার হ্রাসের জন্যে নতুন "ডিজিটাল ওয়েলবিং" ফিচার।
* ইমার্জেন্সি ছাড়া নোটিফিকেশন বন্ধ করে রাখতে ফোনকে উবু করে রাখা।
* এডাপ্টিভ ব্যাটারি ফিচার যেখানে ব্যবহারকারী পরবর্তীতে যে এপ্লিকেশন ব্যবহার করতে যাচ্ছে অই এপকে গুরুত্ব প্রদানের মাধ্যমে ব্যাটারি পাওয়ার বাড়ানো।
* উন্নত এডাপ্টিভ ব্রাইটনেস ফিচার যেটি স্ক্রিন ব্রাইটনেস ব্যক্তিগত পছন্দের উপর ঠিক করে দেয়।
* জেসচার নেভিগেশন চালু থাকলে নেভিগেশন বারে নতুন ছোট একটি ব্যাক বাটন আসে।
* ম্যানুয়াল থিম সিলেকশন।
* এডাপ্টিভ ব্যাটারি ফিচার যেখানে ব্যবহারকারী পরবর্তীতে যে এপ্লিকেশন ব্যবহার করতে যাচ্ছে অই এপকে গুরুত্ব প্রদানের মাধ্যমে ব্যাটারি পাওয়ার বাড়ানো।
* উন্নত এডাপ্টিভ ব্রাইটনেস ফিচার যেটি স্ক্রিন ব্রাইটনেস ব্যক্তিগত পছন্দের উপর ঠিক করে দেয়।
* জেসচার নেভিগেশন চালু থাকলে নেভিগেশন বারে নতুন ছোট একটি ব্যাক বাটন।
* ম্যানুয়াল থিম সিলেকশন।

## তথ্যসূত্র

বিষয়শ্রেণী:অ্যান্ড্রয়েড (অপারেটিং সিস্টেম)
বিষয়শ্রেণী:২০১৮-এর সফটওয়্যার